CELEX: 62017TN0629
Language: bg
Date: 2017-09-18 00:00:00
Title: Дело T-629/17: Жалба, подадена на 18 септември 2017 г. — Чешка република/Комисия

30.10.2017   
            
            
               BG
            
            
               Официален вестник на Европейския съюз
            
            
               C 369/39
            
         Жалба, подадена на 18 септември 2017 г. — Чешка република/Комисия
   (Дело T-629/17)
   (2017/C 369/53)
   Език на производството: чешки
   
      Страни
   
   
      Жалбоподател: Чешка република (представители: M. Smolek, J. Vláčil и T. Müller)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени Решение за изпълнение на Комисията C(2017) 4682 окончателен от 6 юли 2017 г., отменящо част от помощта от Европейския социален фонд за оперативна програма „Образование за конкурентоспособност“ в рамките на целите „Конвергенция“ и „Регионална конкурентоспособност и заетост“ в Чешката република, както и част от помощта от Европейския фонд за регионално развитие за оперативни програми „Научноизследователска и развойна дейност за иновации“ в рамките на целта „Конвергенция“ в Чешката република и Техническата помощ в рамките на целите „Конвергенция“ и „Регионална конкурентоспособност и заетост“ в Чешката република,
            
         
               —
            
            
               да осъди Европейската комисия да плати съдебните разноски.
            
         
      Основания и основни доводи
   
   
               1.
            
            
               Жалбоподателят основава жалбата си на нарушение на член 99, параграф 1, буква a) oт Регламент (EO) № 1083/2006 (1) на Съвета от 11 юли 2006 година за определяне на общи разпоредби за Европейския фонд за регионално развитие, Европейския социален фонд и Кохезионния фонд и за отмяна на Регламент (EO) № 1260/1999, във връзка с член 16, буква б) oт Директива 2004/18/ЕО на Европейския парламент и на Съвета от 31 март 2004 година относно координирането на процедурите за възлагане на обществени поръчки за строителство, услуги и доставки (2) (наричана по-нататък „Директива 2004/18“). Всъщност Комисията е извършила финансови корекции за твърдени нарушения в областта на обществените поръчки, които обаче съответстват на разрешена от член 16, буква б) от Директива 2004/18 процедура. Комисията е приела неправилно, че дерогирането от правилата за обществените поръчки, предвидено в член 16, буква б) oт Директива 2004/18 във връзка с програмното съдържание се прилага само за договарящите органи, които са радио-и телевизионни оператори.
            
         
      (1)  ОВ L 210, 2006 г., стр. 25; Специално издание на български език, 2007 г., глава 14, том 2, стр. 64.
   
      (2)  OB L 134, 2004 г., стр. 114; Специално издание на български език, 2007 г., глава 6, том 8, стр. 116.